கேள்வி: மீனல் ரோகித் - இளமையும் கல்வியும் பற்றி விளக்கவும்.
பதில்: மீனல் சம்பத் ராஜ்கோட்டில் பிறந்தவர். சிறுமியாக ஓர் மருத்துவராக விரும்பினார். எட்டாம் அகவையில் தொலைக்காட்சியில் விண்வெளி குறித்த நிகழ்வொன்றில் மனம் மாறி இத்துறையில் ஆர்வம் கொண்டார். தனது படிப்பின்போது உடன் மாணவர்கள் கிடைக்கப்போகும் சம்பளத்தைக் கொண்டே தங்கள் பணிவாழ்வை அமைத்துக் கொள்ளும் போக்கைக் கண்டார். இருப்பினும் அவர் முழுமையான கல்வி பெறுவதையே நாட்டமாகக் கொண்டார். 1999இல் குஜராத் பல்கலைக்கழகம் பட்டம் பெற்றார். தொலைத் தொடர்பில் விண்வெளிப் பயன்பாடுகள் மையம் பி.டெக் பட்டம் வழங்கியது; இணையாக நிர்மா தொழிற்நுட்பக் கழகத்தில் மின்பொறியியல் தங்கப் பதக்கம் வென்றார்.
கேள்வி: மீனல் ரோகித் - ஆய்வு பங்கேற்பு என்பது என்ன?
பதில்: இந்திய விண்வெளி ஆய்வு மையம் மங்கல்யான் குறிப்பணியில் பணிபுரியும் 500 அறிவியலாளர்களில் ஒருவரும் இத்திட்டத்தில் பங்கேற்கும் பத்து பெண்களில் ஒருவரும் ஆவார். திட்ட மேலாளராகவும் அமைப்பு பொறியாளராகவும் மீத்தேன் உணரி (MSM), லைமேன்-ஆல்்்பா ஒளி அளவி (LAP), வெப்ப அகச்சிவப்பு படமாக்கும் நிறமாலை மானி (TIS), செவ்வாய் (கோள்) வண்ண ஒளிப்படக் கருவி (MCC) ஆகியவற்றை விண்கலம் ஒருங்கிணைக்கும் பணியை மேற்கொண்டார். இந்திய விண்வெளி ஆய்வு மையத்தின் மூத்த பொறியாளர்களில் ஒருவராக உள்ளார். இந்தியாவின் வெற்றிகரமான முதல் நிலவுச் சலாகையானசந்திரயான்-1திட்டத்தை அடுத்து திட்டமிடப்பட்டுள்ள சந்திரயான்-2 பின்தொடர் திட்டத்தில் தற்போது இவர் பணியாற்றுகிறார். இத்திட்டத்தில் இவரது முதன்மைப் பணி இன்சாட்-3DS செயற்கைக்கோள் பெறப்படும் வளிமண்டலத் தரவுகளையும் அவற்றின் தரத்தையும் மேம்படுத்துவதாகும்.